**Asesiad o'r Effaith ar Breifatrwydd**

Rhaid cwblhau Holiadur Sgrinio Asesiad o'r Effaith ar Breifatrwydd ymlaen llaw cyn cynnal yr asesiad hwn.

Rhaid i un neu fwy o aelodau'r prosiect lenwi hwn mewn cydweithrediad â, neu gyda chymorth neu gefnogaeth, y Rheolwr Llywodraethu Gwybodaeth.

Cyfeiriwch at ganllawiau Swyddfa'r Comisiynydd Gwybodaeth ynglŷn â chwblhau Asesiadau Effaith ar Breifatrwydd i weld mwy o fanylion am ddulliau, os bydd angen:

<https://ico.org.uk/for-organisations/guide-to-data-protection/privacy-by-design/>

**Prosiect/gweithdrefn/newid:**

**Cwblhawyd gan (Cyfadran/uned/adran) :   
Dyddiad:**

**Adolygwyd a chadarnhawyd gan y Rheolwr Llywodraethu Gwybodaeth / ei enwebai:**

**Dyddiad:**

**Cam un:** Nodi'r angen am Asesiad o'r Effaith ar Breifatrwydd (Asesiad)

Gan ddefnyddio'r ymatebion i'r cwestiynau sgrinio yn sail, rhowch grynodeb o sut a pham y nodwyd bod angen Asesiad.

Esboniwch yr hyn y mae'r prosiect yn anelu i'w gyflawni, pa fanteision fydd i'r sefydliad, i unigolion ac i bartïon eraill. Efallai y byddai'n ddefnyddiol ichi gyfeirio at ddogfennau perthnasol eraill sy'n gysylltiedig â'r prosiect, er enghraifft cynnig ar gyfer prosiect. Trefnwch a rhifwch yr adran isod fel y bo'n briodol.

|  |  |
| --- | --- |
|  |  |
|  |  |
|  |  |
|  |  |
|  |  |

**Cam dau (i):** Disgrifiwch y ffrydiau gwybodaeth

Dylai gwaith casglu, defnyddio, dileu ac unrhyw brosesu arall ar ddata personol gael ei ddisgrifio yma a gallai hefyd fod yn ddefnyddiol cyfeirio at siart llif, diagram neu ddull arall o esbonio ffrydiau data. Cyfeiriwch at y seilwaith TG lle bo'n berthnasol. Dylech hefyd ddweud faint o unigolion sy'n debygol o gael eu heffeithio gan y prosiect.

*e.e. Bydd data yn cael ei gasglu gan bobl sy'n cymryd rhan mewn ymchwil trwy ffurflenni ar-lein*

*↓*

*Bydd data yn cael ei gadw ar ffurf cod ar yriannau diogel a rennir*

*↓*

*Rhoddir setiau data dan ffugenw i X ynghyd ag adroddiad*

**Cam dau (ii):** Disgrifiwch y broses ymgynghori

Esboniwch pa gamau ymarferol y byddwch yn eu cymryd i sicrhau eich bod yn nodi ac yn rhoi sylw i risgiau preifatrwydd. Pwy ddylid ymgynghori â nhw yn fewnol ac yn allanol? Sut y byddwch yn cynnal yr ymgynghoriad? Dylech gysylltu hyn â chamau perthnasol proses reoli eich prosiect.

|  |  |
| --- | --- |
| Anghenion ymgynghori |  |
| Ymgynghori mewnol (yn yr Adran/Athrofa) |  |
| Ymgynghori mewnol (swyddog cynghori Adran/Gwasanaeth Adran/Pwyllgor arall, ac yn y blaen) |  |
| Ymgynghori allanol (e.e. cyflenwyr gwasanaethau, cyrff cynghori yn y sector, mudiadau proffesiynol) |  |

**Cam tri:** nodi'r anghenion preifatrwydd a'r risgiau cysylltiedig

Nodwch y risgiau preifatrwydd allweddol a'r risgiau cydymffurfio a chorfforaethol cysylltiedig. Efallai y gall Asesiadau ar raddfa fwy gofnodi'r wybodaeth hon ar gofrestr risg fwy ffurfiol.

**Cam pedwar:** Nodi datrysiadau preifatrwydd

Disgrifiwch y camau y gallech eu cymryd i leihau'r risgiau, ac unrhyw gamau yn y dyfodol a fyddai'n angenrheidiol (e.e. creu canllawiau newydd neu brofion diogelwch yn y dyfodol ar gyfer systemau).

Gellir cyfuno Camau 3 a 4 yn y tabl a awgrymir isod. Defnyddiwch daflen/dogfen ar wahân os oes angen.

|  |  |  |  |  |
| --- | --- | --- | --- | --- |
| **Rhif Log/Risg** | **Risg preifatrwydd neu gydymffurfiaeth**  **(i unigolion/ i sefydliad)** | **Lleddfu/datrys** | **Canlyniad (e.e. a yw'r risg wedi'i lleihau, ei derbyn, ei dileu?)** | **Cloriannu (a yw'r effaith derfynol ar unigolion ar ôl rhoi pob datrysiad ar waith yn deg/gyfiawn, yn cydymffurfio ac yn ymateb cymesur ag amcanion y prosiect?)** |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |

**Cam pump:** Cwblhau a chofnodi canlyniadau'r Asesiad

Pwy a gymeradwyodd y risgiau preifatrwydd sydd ymhlyg yn y prosiect? Pa ddatrysiadau y mae'n rhaid eu rhoi ar waith?

|  |  |  |  |
| --- | --- | --- | --- |
| **Risg rhif** | **Disgrifiad o'r Risg** | **Datrysiad a gymeradwywyd** | **Cymeradwywyd gan** |
|  |  |  |  |
|  |  |  |  |
|  |  |  |  |

**Cam chwech:** Ymgorffori canlyniadau'r Asesiad yn ôl yng nghynllun y prosiect

Pwy sy'n gyfrifol am ymgorffori canlyniadau'r Asesiad yn ôl yng nghynllun y prosiect a diweddaru unrhyw waith papur sy'n ymwneud â rheoli'r prosiect? Pwy sy'n gyfrifol am roi'r datrysiadau a gymeradwywyd ar waith? Pwy yw'r cyswllt ar gyfer unrhyw bryderon preifatrwydd a allai godi yn y dyfodol?

|  |  |  |
| --- | --- | --- |
| Y camau i'w cymryd | Dyddiad ar gyfer cwblhau'r camau gweithredu | Cyfrifoldeb am weithredu |
|  |  |  |
|  |  |  |
|  |  |  |

### Y cyswllt ar gyfer pryderon yn y dyfodol am breifatrwydd:

**ATODIAD**

**Cysylltu'r Asesiad â'r egwyddorion diogelu data**

Bydd ateb rhai o'r cwestiynau hyn yn ystod proses yr Asesiad yn eich cynorthwyo i nodi ymhle mae risg y bydd y prosiect yn methu â chydymffurfio â Deddf Diogelu Data (neu'r ddeddfwriaeth sy'n ei disodli yn seiliedig ar y Rheoliadau Diogelu Data Cyffredinol)neu ddeddfwriaeth berthnasol arall, er enghraifft, Deddf Hawliau Dynol.

## Egwyddor 1

### Bydd data personol yn cael ei brosesu yn deg ac mewn ffordd gyfreithlon ac, yn arbennig, ni chaiff ei brosesu oni bai: a) bod o leiaf un o'r amodau yn Atodlen 2 yn cael ei bodloni, a b) yn achos data personol sensitif, bod o leiaf un o'r amodau yn Atodlen 3 yn cael ei bodloni hefyd.

Ydych chi wedi nodi pwrpas y prosiect?

Sut y dywedir wrth unigolion am y ffordd y caiff eu data personol ei ddefnyddio? A oes angen ichi ddiwygio eich hysbysiadau preifatrwydd?

Ydych chi wedi penderfynu pa amodau prosesu sy'n gymwys?

Os ydych chi'n dibynnu ar ganiatâd i brosesu data personol, sut fydd hyn yn cael ei sicrhau a beth fyddwch chi'n ei wneud os na chaiff ei roi neu ei dynnu'n ôl?

Os yw eich sefydliad yn ddarostyngedig i Ddeddf Iawnderau Dynol, mae'n rhaid ichi hefyd ystyried: A fydd eich gweithredoedd yn amharu ar yr hawl i breifatrwydd o dan Erthygl 8?

Ydych chi wedi nodi angen ac amcanion cymdeithasol y prosiect? A yw eich gweithredoedd yn ymateb cymesur i'r angen cymdeithasol?

## Egwyddor 2

### Dim ond ar gyfer un neu fwy o ddibenion penodol a chyfreithlon y bydd data personol yn cael ei gasglu, ac ni chaiff ei brosesu ymhellach mewn unrhyw ddull sy'n anghydnaws â'r diben hwnnw neu'r dibenion hynny.

A yw cynllun eich prosiect yn cwmpasu holl ddibenion prosesu data personol? A oes dibenion newydd posibl wedi eu nodi wrth i gwmpas y prosiect ehangu?

## Egwyddor 3

### Rhaid i ddata personol fod yn ddigonol, yn berthnasol a heb fod yn ormodol yng nghyswllt y diben neu'r dibenion y mae'n cael ei brosesu ar eu cyfer.

A yw'r wybodaeth yr ydych yn ei defnyddio o ansawdd ddigon da i'r dibenion y'i defnyddir? Pa ddata personol y gallech chi beidio â'i ddefnyddio, heb ichi beryglu anghenion y prosiect?

## Egwyddor 4

### Bydd data personol yn gywir a, lle bo angen, yn cael ei gadw'n gyfoes.

Os ydych yn caffael meddalwedd newydd, a yw'n caniatáu ichi ddiwygio'r data yn ôl yr angen?

Sut ydych chi'n sicrhau bod y data personol a geir gan unigolion neu sefydliadau eraill yn gywir?

## Egwyddor 5

### Ni fydd data personol a brosesir at unrhyw ddiben neu ddibenion yn cael ei gadw am gyfnod hwy nag sydd angen i'r diben hwnnw neu ddibenion hynny.

Pa gyfnodau cadw sy'n addas i'r data personol y byddwch yn ei brosesu?

A ydych yn caffael meddalwedd a fydd yn caniatáu ichi ddileu gwybodaeth yn unol â'ch cyfnodau cadw?

## Egwyddor 6

### Bydd data personol yn cael ei brosesu yn unol â hawliau gwrthrychau'r data o dan y Ddeddf hon.

A fydd y systemau rydych chi'n eu sefydlu yn caniatáu ichi ymateb i geisiadau mynediad gan y gwrthrych yn haws?

Os yw'r prosiect yn cynnwys marchnata, a oes gennych weithdrefn fel y gall unigolion ddewis peidio â chaniatáu i'w gwybodaeth gael ei defnyddioi'r diben hwnnw?

## Egwyddor 7

### Bydd camau technegol a threfniadol addas yn cael eu cymryd yn erbyn prosesu data personol yn anghyfreithlon neu heb awdurdod ac yn erbyn colli neu ddifetha, neu wneud niwed i, ddata personol yn ddamweiniol.

A oes unrhyw systemau newydd yn sicrhau diogelwch ichi yn erbyn y risgiau diogelwch a nodwyd gennych?

Pa hyfforddiant a chyfarwyddiadau y mae eu hangen i sicrhau bod staff yn gwybod sut i weithredu system newydd yn ddiogel?

## Egwyddor 8

### Ni fydd data personol yn cael ei drosglwyddo i wlad neu i diriogaeth y tu allan i'r Ardal Economaidd Ewropeaidd (yr AEE) oni bai bod y wlad neu'r diriogaeth honno yn sicrhau lefel addas o ddiogelwch i hawliau a rhyddid gwrthrychau'r data yng nghyswllt prosesu data personol.

A fydd y prosiect yn peri bod angen ichi drosglwyddo data y tu allan i'r AEE?

Os byddwch yn trosglwyddo data, sut y byddwch yn sicrhau bod y data yn cael ei ddiogelu'n ddigonol?